מגלניה

מגלניה (שם מדעי: Megalania priscus) היא מין קדום של לטאה ענקית ממשפחת הכוחיים שחיה באוסטרליה. היא הוגדרה ב-1859 בידי החוקר ריצ'רד אוון ופירוש שמה הוא: "משסע ענקי נודד". פירוש השם של המין הוא: "גברי", עקב כוחה הרב. ישנם חוקרים שרואים בסוג זה שם נרדף למין של כוח תחת השם: Varanus priscus.

הלטאה חיה באוסטרליה מלפני כ-1,600,000 עד לפני כ-40,000 שנה.

מאפיינים 
אורכה נע לפי אומדנים שונים בין 4.5 מטרים לתשעה מטרים – בדרך כלל הייתה המגלניה באורך שישה מטרים, ומשקלה הגיע ל-400 קילוגרם, אומדן המשקל הגדול ביותר הוא 1,360 קילוגרמים, מה שהופך אותה ללטאה היבשתית הגדולה ביותר שחיה מעולם.

המגלניה התגוררה בעשבי הסוואנה וביערות דלילים והייתה טורפת שניזונה מציד יונקים ועופות שונים, בין השאר גם היונקים הגדולים ביותר שחיו אז באוסטרליה, כמו הדיפרוטודון והפרוקופטודון.

יש המיחסים את סיבת כליונה לאבוריג'ינים של אוסטרליה שהרגו אותה, כנראה באמצעות שריפות יער מכוונות, כהתגוננות מהטורפת הגדולה או שצדו את טרפה עד שהוא נכחד, כל אלה לצד הכחדת המגה-פאונה האוסטרלית של הפליסטוקן.

בתרבות 
המגלניה מופיעה בסדרות מפלצות שפגשנו ומפלצות חוזרות לתחייה.

קישורים חיצוניים

בעלי חיים שתוארו ב-1859
כוחיים
מגה-פאונה של הפליסטוקן באוסטרליה
לטאות פרהיסטוריות
לפידוזאורים שחיו בפליסטוקן
טקסונים שתוארו בידי ריצ'רד אוון
בעלי חיים שחיו בפליסטוקן באוסטרליה